《华山隐者图》
宋代·刘敞

神仙不可学，浅俗如醯鸡。逍遥二三叟，乃独秦遗黎。

避地思远适，名山得幽栖。深岩紫芝秀，归路桃花迷。

稍远人世隔，遂忘陵谷移。至今山中人，往往犹见之。

吾闻秦皇帝，甚慕真人为。驾石窥蓬莱，载车象云蜺。

沙丘往不返，四海忽若遗。安知全真子，近在西山垂。

一千二百年，修身未尝衰。古称山泽臞，非复万乘期。

观君此图意，有以和天倪。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。